CELEX: C2004/284/12
Language: sk
Date: 2004-11-20 00:00:00
Title: Rozsudok Súdneho dvora (štvrtá komora) z 30. septembra 2004 vo veci C-496/03: Komisia Európskych spoločenstiev proti Francúzskej republike (Nesplnenie povinnosti štátom — Smernica 2001/59/ES — Neprebratie smernice)

20.11.2004   
            
            
               SK
            
            
               Úradný vestník Európskej únie
            
            
               C 284/6
            
         
      ROZSUDOK SÚDNEHO DVORA
   
   (štvrtá komora)
   z 30. septembra 2004
   vo veci C-496/03: Komisia Európskych spoločenstiev proti Francúzskej republike (1)
   
   (Nesplnenie povinnosti štátom - Smernica 2001/59/ES - Neprebratie smernice)
   (2004/C 284/12)
   Jazyk konania: francúzština
   Vo veci C-496/03, Komisia Európskych spoločenstiev, (splnomocnení zástupcovia: C.-F. Durand a F. Simonetti) proti Francúzskej republike (splnomocnení zástupcovia: G. de Bergues a C. Mercier), predmetom ktorej je žaloba o nesplnenie povinnosti podľa článku 226 ES, podaná 24. novembra 2003, Súdny dvor (štvrtá komora), v zložení: predseda J. N. Cunha Rodrigues, sudcovia N. Colneric a E. Juhász (spravodajca), generálny advokát: F. G. Jacobs, tajomník: R. Grass, vyhlásil dňa 30. septembra 2004 rozsudok, ktorého výrok znie:
   
               1.
            
            
               Francúzska republika si tým, že neprijala všetky zákony, iné predpisy a správne opatrenia potrebné na dosiahnutie súladu so smernicou Komisie 2001/59/ES zo 6. augusta 2001 o 28. úprave vzhľadom na technický pokrok smernice Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok, nesplnila povinnosti, ktoré jej vyplývajú z tejto smernice.
            
         
               2.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 21 z 24.1.2004